Christiaan Huygens

**Kristijan Hajgens** (, 14. april 1629 – 8. jul 1695), bio je holandski matematičar, astronom i fizičar; rođen u Hagu kao sin bogatog Konstantina Hajgensa. Studirao je prava na Univerzitetu u Lajdenu i na Oranž Koledžu u Bredi pre nego što se posvetio nauci. Istoričari nauke često govore o Hajgensu kao jednom od najsvestranijih naučnika.

Hajgens je relativno malo priznat po svojoj ulozi u razvoju modernog integralnog i diferencijalnog računa. Zapamćen je i po tome što je tvrdio da se svetlost sastoji od talasa. To je u fizici poznato kao Hajgensov princip. Godine 1655. otkrio je Saturnov mesec Titan. Takođe je ispitivao Saturnove prstenove, i 1656. pretpostavio da se prstenovi sastoje od velikog broja manjih tela koja zajedno čine prsten. Iste godine otkrio je i opisao maglinu Orion. Njegov crtež magline Orion, prvi takve vrste, objavljen je u *Systema Saturnium* 1659. Koristeći moderan teleskop uspeo je da razluči maglinu na pojedinačne zvezde. (Svetla unutrašnjost magline Orion nosi ime „Hajegensova regija“ u njegovu čast.) Takođe je otkrio nekoliko međuzvezdanih maglina i neke dvojne zvezde.

Na nagovor Bleza Paskala Hajgens je napisao prvu knjigu o teoriji verovatnoće, koju je objavio 1657.

Radio je i na izradi tačnog sata, koji bi bio pogodan za pomorsku navigaciju. Godine 1658. objavio je knjigu pod nazivom *Horologium*. Njegovo otkriće sata s klatnom (koji je patentirao 1657) bilo je prekretnica u merenju vremena. Matematičke i praktične detalje svojih otkrića objavio je u "Horologium Oscillatorium" 1673. 

Hajgens je razvio i sat sa balansnom oprugom, gotovo istovremeno, mada nezavisno od Roberta Huka, a sporenja oko ovog otkrića traju vekovima. U februaru 2006. otkrivene su izgubljene Hukove pisane beleške sa sastanaka Kraljevskog društva u jednoj ostavi u Hempširu, i po tim beleškama utvrđeno je da je Huk prvi otkrio balansnu oprugu.

Kraljevsko društvo je izabralo Hajgensa za svog člana 1663. Godine 1666. Hajgens se preselio u Pariz gde je radio u Francuskoj akademiji nauka pod zaštitom Luja XIV. Koristeći Parisku opservatoriju (koja je izgrađena 1672) vršio je dalja astronomska posmatranja. Godine 1684. objavio je "Astroscopia Compendiaria" u kojoj je prikazao svoj novi "vazdušni" teleskop (bez tubusa). 

Hajgens je razmišljao i o životu na drugim planetama. U svojoj knjizi *Cosmotheoros*, zamišljao je kako univerzum buja od života, vrlo sličnog životu na Zemlji 17. veka. Liberalna klima u Holandiji je ohrabrivala ovakve spekulacije. Za razliku od njega, filozof Đordano Bruno, koji je takođe verovao u postojanje života u drugim svetovima, spaljen je na lomači zbog svojih verovanja 1600. godine.

Godine 1675. Hajgens je patentirao džepni sat. Izumeo je brojne druge naprave i postupke, uključujući vratašca za mačke.

Hajgens se vratio u Hag 1681. posle teške bolesti. Pokušao je da se vrati u Francusku 1685, ali je opoziv Nantskog edikta (koji je ukinuo versku toleranciju) sprečilo njegovu nameru. Hajgens je umro u Hagu 8. jula 1695.

## Po Hajgensu su nazvani
* Hajgens (letelica): letjelica koja se spustila na Saturnov mesec Titan, deo Kasini-Hajgens misije na Saturn
* Asteroid 2801 Hajgens
* Krater na Marsu
* Planina na Mesecu
* Hajgens softver, program za miroskopsku proučavanje slika
* Hajgens-Frenel princip, jednostavan model za razumevanje talasa u svemiru
* Hajgensovi talasi, matematička osnova za skalarnu difrakcionu teoriju
* W.I.S.V. Christiaan Huygens: Holandski studijski klub za studije matematike i kompjuterskih nauka na Delft Univerzitetu za tehnilogiju
* Hajgensova laboratorija: Odeljenje za fiziku Univerziteta u Lajdenu, Holandija

## Vanjske veze

* 
** Treatise on Light translated into English by Silvanus P. Thompson, Project Gutenberg etext.
* De Ratiociniis in Ludo Aleae or The Value of all Chances in Games of Fortune, 1657Christiaan Huygens' book on probability theory. An English translation published in 1714. Text pdf file.
* Huygensmuseum Hofwijck  in Voorburg, The Netherlands, where Huygens lived and worked.
* Huygens Clocks  exhibition from the Science Museum, London
* Huyghens and music theory Huygens–Fokker Foundation —on Huygens' 31 equal temperament and how it has been used
* How to pronounce "Christiaan Huygens"  (includes sound file of pronunciations by Dutch people)
* Systema Saturnium 1659 text a digital edition of Smithsonian Libraries
* Christian Huygens on the 25 Dutch Guilder banknote.